ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η προφητεία της μάντισσας για τη γένεση και καταστροφή
του κόσμου:
Η αρχαία μάντισσα προειδοποιεί θεούς και θνητούς
ότι ο κόσμος θα καταστραφεί, αν δεν πάψουν να φέρονται ανήθικα.
Ελάτε.
Δεν ήξερα ότι υπήρχε σήραγγα εδώ πάνω.
Ούτε κι εγώ.
Είμαι σίγουρος ότι φτάνει ως το εργοστάσιο.
Εδώ κρύβουν τα χημικά τους απόβλητα.
Τι θέλει αυτός εδώ;
Ενημέρωσα τους Γιούτουλ.
Σ' αυτούς ανήκει αυτό το μέρος.
Ο καθηγητής του Μάγκνε επικοινώνησε μαζί μας.
Ήσουν εδώ χθες το βράδυ;
Εσύ έσπασες το λουκέτο, έτσι δεν είναι;
Πες μου.
Τι είδες εκεί μέσα;
Δύο, τρεις χιλιάδες βαρέλια.
Από δω πήρε το δείγμα η Ιζόλδη.
Περιείχε χημικά απόβλητα.
Μόλυβδο, κάδμιο και υδράργυρο.
Τα βαρέλια σας διαρρέουν
στο πόσιμο νερό της πόλης.
Πολύ σοβαρή καταγγελία.
ΠΡΟΣΟΧΗ
Ελπίζω να απαλλαχτήκαμε πλέον για τα καλά από εσένα...
και την εξωφρενική σου συμπεριφορά.
Θα το μετανιώσεις αυτό. Κατάλαβες;
ΕΠΕΙΣΟΔΙΟ 6 ΝΑΙ, ΑΓΑΠΑΜΕ ΑΥΤΗΝ ΤΗ ΧΩΡΑ
Ζητήθηκε από τον Μάγκνε να αποχωρήσει από το σχολείο.
Θα ήθελα, επίσης, να σας ενημερώσω ότι πιθανόν...
να παραμείνει εκτός σχολείου για το υπόλοιπο της χρονιάς,
οπότε, δεν θα μπορέσει να δώσει εξετάσεις.
Έχει να κάνει με τις κατηγορίες του για τις Βιομηχανίες Γιούτουλ;
Δεν μπορώ, ούτε θέλω να το συζητήσω αυτό τώρα.
Όπως όλοι ξέρετε, προσωπικά, θέλω μόνο το καλύτερο για εκείνον.
Είναι άρρωστος;
Αυτό προσπαθούν να διαπιστώσουν.
Δόθηκε εντολή να γίνει ψυχιατρική αξιολόγηση.
Θέλω, όμως, να ξέρετε ότι μια ομάδα καθηγητών, με επικεφαλής τον Έρικ,
μου κατέθεσε μια ενυπόγραφη δήλωση
ότι δεν είναι ασφαλές να παραμείνει εδώ. Όσο διαρκεί η αξιολόγηση, τουλάχιστον.
Ως διευθύντρια, είμαι υποχρεωμένη να συμφωνήσω.
Δεν έχω άλλη επιλογή, Γκρι.
Δεν θυμάμαι. Τη δεκαετία του '60.
Πρέπει να τακτοποιήσουμε κάθε εκκρεμότητα.
Φιορ!
Κατάλαβες;
Δεν ήταν παράνομο τότε.
Πού είναι;
Ποιο;
Κοίταξε εδώ! Κοίτα.
Πόσες φορές σού έχω πει να μην κάνεις φιλίες με τους θνητούς;
Την πήδηξες στο σπίτι μας.
Σε ρωτάω, λοιπόν.
Αυτή έκλεψε τη φωτογραφία της οικογένειάς μας;
Την πήρε για ενθύμιο;
Όχι, γαμώτο! Δεν είδε τίποτα.
Δεν μπορεί να μην είδε τίποτα εδώ μέσα.
Καταλαβαίνεις σε τι μπελάδες μάς έβαλες;
Τα συναισθήματά σου μπορεί να μας καταστρέψουν.
Ρισκάρεις τα πάντα.
Γεια σου, αγάπη μου.
Γεια.
Τι βλέπεις;
Πώς είμαστε;
Αν εξαιρέσεις ότι αποβληθήκαμε
και μας ανάγκασαν να πάμε σε ψυχολόγο,
μια χαρά, ευχαριστώ.
Μάγκνε! Πρέπει να το συζητήσουμε.
Σ' ακούω!
-Πολύ ευδιάθετους σάς βλέπω. -Όχι, μια χαρά είμαστε.
Απλώς δεν καταλαβαίνει ότι πρέπει να πάει σε ψυχίατρο.
Ίσως μπεις σε αναμορφωτήριο, μα θα το ξεπεράσουμε κι αυτό.
Ίσως χρειαστεί να μετακομίσουμε, μα δεν πειράζει.
Ξέχνα το. Ούτε ο ψυχίατρος θα με πιστέψει.
Εγώ δεν μετακομίζω ξανά.
Ό,τι πω εγώ θα κάνεις! Μέχρι τα 18, αποτελείς δική μου ευθύνη.
Δεν έχεις αναλάβει ποτέ καμία ευθύνη.
Καλύτερα να εστιάσεις στο να 'σαι καλή μητέρα.
Και κάτι ακόμη. Μας τελείωσε το γάλα.
Μην αφήνετε να σας κατασπαράξει το σκοτάδι.
Το φως είναι καθ' οδόν.
Για ποιο πράγμα μιλάς; Δεν καταλαβαίνω λέξη απ' όσα λες.
Απλώς κάθεσαι στο ταμείο, χτυπάς τα προϊόντα και πετάς ανοησίες.
Δεν καταλαβαίνω τι λες. Εγώ ζω στον πραγματικό κόσμο.
Εσύ από πού είσαι;
Είναι 629 κορώνες και 50 ούρε.
Είσαι καλά;
Εύγε. Πάλι χάλια την έκανες.
Μη με κοιτάς.
Φύγε.
Έχεις παγιδευτεί σ' έναν φανταστικό κόσμο.
Απλώς δεν καταλαβαίνει ότι πρέπει να πάει σε ψυχίατρο.
Σε συμπαθώ, καινούριε.
Δεν θα σε βοηθήσει κανείς.
Ούτε η οικογένειά σου ούτε η γκομενίτσα σου, η Γκρι.
Πιστεύω πως νομίζεις ότι το βίωσες στ' αλήθεια.
ΕΞΕΤΑΣΕΙΣ ΚΟΙΝΩΝΙΚΗΣ ΑΝΘΡΩΠΟΛΟΓΙΑΣ ΚΑΝΤΕ ΗΣΥΧΙΑ!
Πρέπει να πάμε στο...
Ναι.
Σαν διαφήμιση της Benetton δεν είμαστε;
Μέχρι κι εσύ χωράς, emo.
Έτσι, μπορεί κανείς να συμπεράνει
ότι η Έντα είναι υπόδειγμα επιτυχημένης πόλης
του νορβηγικού κράτους πρόνοιας.
Άλλωστε, ποιος κάνει κουμάντο εδώ;
Εμείς. Όλοι μας.
Θεωρώ πως έχεις εξαιρετική αντίληψη του θέματός σου, Γκρι.
Θες να προσθέσεις κάτι;
Όχι. Παραλίγο να με πείσει να μετακομίσω στην Έντα.
Πολύ ωραία. Θα προχωρήσουμε στην αξιολόγηση.
Εντάξει. Ευχαριστώ.
Ελπίζω να καταλάβατε ότι ειρωνευόμουν.
-Τι; -Όλοι ξέρουν ότι μόνο έτσι δεν είμαστε.
Έχουμε μόλυνση, αρρώστιες και οι πάγοι λιώνουν,
αλλά δεν μιλάει κανείς.
Καλύτερα να...
Δεν βλέπω τον λόγο.
Η Έντα είναι απλώς μια τυπική νορβηγική κωμόπολη.
Εξαρτόμαστε από μια βιομηχανία.
Ποιος πλήρωσε για το πολιτιστικό κέντρο, τον καινούριο αξονικό τομογράφο
και τα γήπεδα που χτίζουμε εκεί κάτω;
Είναι λες και ζούμε στη Βόρεια Κορέα.
Ξέρετε ποιος θα μιλήσει στις 17 Μαΐου;
Πώς πήγε; Πήρες άριστα;
Κόπηκα.
-Τι πράγμα; -Γιατί;
Τους είπα ότι η εργασία ήταν ειρωνική.
Σίγουρα δεν ήταν άθλια;
Όλοι ξέρουμε ότι η Ιζόλδη είχε δίκιο.
Μα δεν το συζητάμε ποτέ.
Ξέρουμε ότι το νερό είναι μολυσμένο
κι έχει παράξενη οσμή.
Ξέρεις κάτι;
Δεν δίνω δεκάρα. Δεν είσαι η Γκρέτα Τούνμπεργκ.
Είσαι απλώς μια ασήμαντη μαθήτρια, σε μια μικροσκοπική κωμόπολη,
που κόπηκε στις εξετάσεις.
Τι είδε ο Μάγκνε στον παγετώνα;
Ψευδαισθήσεις.
Πάμε να φύγουμε.
Γεια σας, είμαι ο Μάγκνε, ο γιος της Τούριντ.
Η μαμά δεν θα μπορέσει να έρθει σήμερα.
Θα έρθει μαζί μου στον γιατρό.
Είναι σημαντικό για εμάς.
Γεια σου, Μάγκνε. Χαίρομαι που ήρθες τελικά.
Μας ζητήθηκε να πραγματοποιήσουμε μια ψυχιατρική αξιολόγηση.
Ίντα Στόρλιεν.
-Χαίρω πολύ. -Γεια.
-Τούριντ. -Χάρηκα.
Λοιπόν, μπορείς να συνοδεύσεις τον Μάγκνε στο ιατρείο;
Βεβαίως. Έλα μαζί μου, Μάγκνε.
Καταλαβαίνω ότι σας είναι δύσκολο,
αλλά θα προσέξουμε πολύ τον γιο σας.
Ευχαριστώ.
Και λίγο μασάζ στο κεφάλι;
Με συγχωρείς ένα λεπτό.
-Γεια! -Γεια.
Θέλω άλλο ένα μπουκάλι από τη θαυματουργή λοσιόν.
-Δεν ήταν φοβερή; -Φανταστική.
Ναι.
Στενοχωρήθηκα πολύ όταν έμαθα ότι κόπηκε η Γκρι.
Μάλλον φταίει ο Μάγκνε.
Περνούν πολύ χρόνο μαζί.
Και τώρα, έχει μπλεξίματα με την αστυνομία, τους ψυχιάτρους...
Σωστά.
Καλό θα ήταν εμείς οι ενήλικοι να έχουμε τον νου μας
στους υπέροχους εφήβους μας.
Αργείτε;
Λαουρίτς.
Κι εσύ εδώ;
-Με συγχωρείς αν... -Κανένα πρόβλημα.
Ο Μάγκνε έχει ξεφύγει κάπως.
Προσπαθούμε να βοηθήσουμε όσο καλύτερα μπορούμε.
Ναι.
Πρέπει να φύγω.
Έχουμε ετοιμασίες για τη 17η Μαΐου.
Μια που το αναφέρατε, όσον αφορά τη μαθητική ομιλία...
Μπορώ να μιλήσω εγώ φέτος;
Θα το σκεφτώ.
Δεν χρειάζεται. Τι συναθλήτριες είμαστε;
Ευχαριστώ, Μπιοργκ.
-Και τώρα, οι δυο μας. -Ναι.
Τις άκρες μόνο;
Βασικά, νομίζω πως θέλω να γίνω ξανθός.
Εντάξει.
Θα χρειαστεί να περάσουμε βαφή.
Κανένα πρόβλημα.
Έγραψα την ομιλία. Επαναλαμβάνω μέρη από εκείνη της Σάξα το 1974.
Δεν τη θυμάται κανείς.
"Όταν οι Νορβηγοί γιορτάζουν τη 17η Μαΐου,
δεν αφορά μόνο τη χώρα τους.
Πάνω απ' όλα, η νεολαία είναι..."
Πρέπει να το σηκώσω.
Γουίλιαμ.
Πότε φεύγει το πλοίο μας από την Έντα;
Καθυστέρησέ το. 24 ώρες.
Πρέπει να του φορτώσω κάτι.
Δυόμισι χιλιάδες μεταλλικά βαρέλια.
Δεν θες να ξέρεις.
Ο Γιόχαν έκλεισε συμφωνία με τη Σιέρα Λεόνε.
Δεν δίνω δεκάρα, Γουίλιαμ. Απλώς φρόντισέ το.
Ωραία.
Δύο μέρες έμειναν έως τις 17 Μαΐου.
Ο μεγάλος διαγωνισμός μας
για την καλύτερη φωτογραφία συνεχίζεται.
Ο νικητής κερδίζει ένα γεύμα στο Edda Grill.
Μην πίνεις αυτό το νερό.
Μίλησα με το σχολείο σου.
Θα σ' αφήσουν να ξαναδώσεις.
Πήρες τη φίλη σου, τη Ραν;
-Γεια σου. -Γεια. Διακόπτω;
Όχι. Πέρασε.
Τι ωραία!
Εγώ πάω για τρέξιμο τώρα.
-Τι θέλεις; -Έχω κάτι για τον πατέρα σου.
Για τον πατέρα μου;
Θέλω να βοηθήσω.
-Μπαμπά; -Ναι;
Είναι εδώ ο Φιορ.
Εντάξει.
Δεν σας έχουν φερθεί δίκαια.
Τι είναι αυτό;
Δικαιοσύνη.
Όσα θα σας έδινε η ασφαλιστική.
250.000 κορώνες.
Δεν γίνεται να δώσεις τόσα λεφτά στον πατέρα μου.
Γιατί όχι; Αφού τα χρειάζεστε.
Πιθανόν, αλλά δεν μπορείς
-να χαρίζεις τόσα λεφτά. -Γκρι.
Είναι απίστευτα ευγενικό εκ μέρους σου.
Σίγουρα νιώθεις ότι κάνεις το σωστό.
Μα δεν μπορώ να τα δεχτώ.
Πάμε μια βόλτα.
Εντάξει.
Πώς γίνεται να 'ναι τόσο υπερήφανος;
Χωρίς αξίες, είσαι ένα τίποτα.
Όντως.
Κι όμως, είστε τόσο ευάλωτοι.
Γερνάτε, αρρωσταίνετε και πεθαίνετε.
"Είστε";
Σε όλους συμβαίνει.
Ναι. Φυσικά.
Είσαι περίεργος τύπος.
Είσαι τόσο...
τέλειος, αλλά μ' έναν αλλόκοτο τρόπο.
Όλη η οικογένειά σου, βασικά. Για παράδειγμα, η Σάξα έχει...
Όχι. Σταμάτα.
Ξέχνα το.
Όταν είμαστε οι δυο μας...
όλα είναι μια χαρά.
Συγγνώμη.
Όλη μου η οικογένεια...
ήταν...
Ήταν κι αυτοί τέλειοι.
Σαν εσένα.
Δεν θέλω να είμαι τέλειος, αλλά καλός άνθρωπος.
Όπως εσύ.
Θα μου μάθεις;
ΝΟΣΟΚΟΜΕΙΟ
Ο Μάγκνε κι εγώ κάναμε πολλές συζητήσεις αυτές τις μέρες.
Σ' ευχαριστώ που ήσουν ειλικρινής.
Που μ' έβαλες στον κόσμο σου.
Παρ' όλα αυτά, ο Μάγκνε πιστεύει ότι ο κόσμος πρόκειται να καταστραφεί
κι ότι είναι καθήκον του να μας σώσει.
Τι σημαίνει αυτό;
Είναι εμφανές ότι ο Μάγκνε πληροί κάθε κριτήριο για να διαγνωστεί
με παρανοϊκή σχιζοφρένεια.
Αυτό που προέχει είναι να λάβει φαρμακευτική αγωγή,
για να μη βλάψει άλλους ή τον εαυτό του.
Του έχω συνταγογραφήσει ζιπρασιδόνη και ρισπεριδόνη,
για να ξεκινήσει αμέσως την αγωγή.
Μ' αυτά τα φάρμακα, ο Μάγκνε θα είναι πιο ήρεμος,
λιγότερο βίαιος και μάλλον πιο παθητικός.
Πιθανόν να νιώσεις κάπως διαφορετικά,
αλλά είναι απαραίτητο να λάβεις αυτήν την αγωγή.
Διάγνωση και φάρμακα.
Τουλάχιστον, κάναμε μια αρχή.
Τα λέμε αργότερα;
Μάγκνε!
Ήθελα να σου πω ότι είχες δίκιο.
Υπήρχαν όντως 2.500 βαρέλια εκεί.
Θα φύγουν απόψε με το πλοίο.
Είναι πολύ αργά για να επανορθώσω.
Μα ήθελα να το ξέρεις.
Χαίρομαι που γίνεστε φίλοι.
Δεν παίρνεις το πρώτο χάπι;
Να ξεκινήσεις την αγωγή.
Όχι.
Δεν θα πάρω.
Θα 'μαι ο εαυτός μου.
Όχι, Μάγκνε...
Πρόδωσες την ίδια σου την οικογένεια.
Είπες ψέματα για τη φωτογραφία.
Ξέρει πάρα πολλά.
Ναι, πατέρα.
Ώρα να αποδείξεις την αφοσίωσή σου. Σκότωσέ τη.
Καλή Εθνική Επέτειο σε όλους.
Σήμερα γιορτάζει παραδοσιακά όλη η χώρα.
Όμως, οι στολές είναι αφόρητες,
γιατί η θερμοκρασία αγγίζει τους 27 βαθμούς.
Ακόμα κι ένας Φινλανδός λάτρης της σάουνας θα έλεγε
"Να πάρει ο διάολος!"
Γεια, χρόνια πολλά.
Μάγκνε; Γεια.
Ήθελε πολλά κότσια για να έρθεις εδώ,
μετά απ' όσα πέρασες.
-Γεια σου. Καλή Εθνική Επέτειο. -Γεια. Επίσης.
Καλή Εθνική Επέτειο, Μάγκνε.
Μάλλον θα άκουσες για τη δήλωση που υπέγραψα.
-Απλώς ήθελα να... -Κανένα πρόβλημα, Έρικ.
Εντάξει.
Αγαπητοί μου συμπολίτες,
σας εύχομαι καλή Εθνική Επέτειο.
Αν δεν το κάνεις εσύ,
θα το κάνω εγώ.
Συνήθως, αναλάμβανε η Φλάγκσταντ
την παρουσίαση των εορταστικών εκδηλώσεων.
Αλλά όπως γνωρίζετε οι περισσότεροι, υποχρεώθηκε να εγκαταλείψει τη θέση της.
Συνεπώς, θα ανεχτείτε εμένα φέτος.
Πρόκειται για μια μέρα χαράς,
και θα το γιορτάσουμε.
Οπότε, είναι μεγάλη μου τιμή που σας καλωσορίζω όλους
στον παραδοσιακό εορτασμό της 17ης Μαΐου.
Αυτά τα βαρέλια ήταν εδώ όταν ήρθαμε το πρωί.
Δεν ξέρουμε ποιος τα άφησε εκεί,
μα ταιριάζουν απόλυτα στην περιγραφή του Σέιερ.
ΠΡΟΣΟΧΗ
ΒΙΟΜΗΧΑΝΙΕΣ ΓΙΟΥΤΟΥΛ
Δεν ξέρω τίποτα γι' αυτό.
Δικά σου βαρέλια είναι, Βιδάρ.
Πρόκειται για παράνομο φορτίο χημικών αποβλήτων.
Θα διεξαγάγουμε έρευνα. Αναμένω την πλήρη συνεργασία σου.
Κι εγώ αναμένω ψυχραιμία.
Προτείνω να ενημερώσουμε τον δήμαρχο.
Μπορεί αυτό να έπιανε με τον προκάτοχό μου,
μα πλέον, δεν πάει έτσι.
Και τώρα, έχω την τιμή να καλέσω στη σκηνή τη Σάξα Γιούτουλ,
για να τραγουδήσει τον εθνικό ύμνο.
Ναι, αγαπάμε αυτήν τη χώρα
Καθώς ξεπροβάλλει
Τραχιά, ανεμοδαρμένη, πάνω από τη θάλασσα
Με τα χιλιάδες σπίτια
Την αγαπάμε Και λατρεύουμε να σκεφτόμαστε
Τους πατέρες και τις μητέρες μας
Και τη θρυλική νύχτα, η οποία απλώνει
Ένα πέπλο ονείρου πάνω από τη γη μας
Και τη θρυλική νύχτα, η οποία απλώνει
Ένα πέπλο ονείρου πάνω από τη γη μας
Πού πηγαίνουμε;
Θέλω να σου δείξω κάτι. Εκεί μέσα είναι.
-Παρακαλώ. -Εντάξει.
Και τώρα, με μεγάλη μου τιμή, σας παρουσιάζω
τη διευθύντρια του σχολείου.
Ένα θερμό χειροκρότημα για τη μοναδική Ραν Γιούτουλ!
Αγαπητοί συμπολίτες.
Σας εύχομαι καλή Εθνική Επέτειο. Καλή 17η Μαΐου.
Ναι, την αγαπάμε αυτήν τη χώρα, έτσι δεν είναι;
Πες μου πού πάμε. Αρχίζω να νιώθω περίεργα.
Εμπιστεύσου με.
Έχει τόσα να αγαπήσουμε.
Τη νεολαία.
Δεν χωράει καμία αμφιβολία ότι, προσωπικά, αγαπάω πολύ τη νεολαία.
Επίσης, αγαπώ την υπέροχη, παραδοσιακή νορβηγική δημοκρατία.
Σοβαρά τώρα, πες μου.
Γιατί ακόμη κι αυτοί που δεν έχουν λόγο, είναι ωραίο να πιστεύουν ότι έχουν.
Φιορ;
Και την ίδια τη χώρα.
Την παρθένα, όμορφη φύση, που είναι το καμάρι της Νορβηγίας.
Οι πάγοι λιώνουν. Το κλίμα είναι ανεξέλεγκτο.
Συγγνώμη.
Πολλοί μιλούν για μόλυνση, αλλά ποιος νοιάζεται;
Χάρη σ' αυτήν είμαστε μια από τις πλουσιότερες χώρες.
Κι αν υπάρχουν τίποτα οικολόγοι προδότες,
που δεν βρίσκουν κανέναν λόγο να αγαπούν τη Νορβηγία,
σκεφτείτε τα βουνά, φίλοι μου,
κι αναρωτηθείτε...
-Τι συμβαίνει, Φιορ; -Πρέπει να το κάνω.
...ποιοι θα 'ναι οι τελευταίοι που θα πνιγούν,
όταν λιώσουν όλοι οι πάγοι;
Εμείς, που ζούμε στην κορυφή του κόσμου.
Μη!
Μάγκνε!
Μάγκνε, σταμάτα!
Είναι ξανά ο εαυτός του.
Θορ!
Θα μας σκοτώσει!
Ο ήλιος σκοτεινιάζει.
Η γη βυθίζεται στη θάλασσα.
Τρέξτε. Τώρα!
Τα φωτεινά αστέρια σβήνουν στον ουρανό.
Η φωτιά μαίνεται με πύρινες φλόγες.
Έκανα λάθος.
Δεν είσαι ο θεός Θορ.
Δεν είσαι ο μεγαλύτερος εχθρός των γιγάντων.
Είσαι μόνο ένα αγόρι.
Ένα τρομαγμένο, μικρό αγόρι.
Όπως ο πατέρας σου.
Όπως και η Ιζόλδη ήταν απλώς ένα τρομαγμένο κοριτσάκι.
Και τώρα, θα πάρω την καρδιά σου, μικρό αγόρι.
Πολλοί πιστεύουν πως το Ράγκναροκ ήταν το τέλος.
Κάνουν λάθος.
Εκεί είναι που αρχίζουν όλα.
Υποτιτλισμός: Παναγιώτης Καρούσος